
เริ่มประชุมเวลา  ๑๐.๓๐  น.
นางสุขิตา  ศรีสุวรรณ
เมื่อที่ประชุมพร้อม  เลขานุการสภาเชิญสมาชิกสภา อบต. รายงานตัวตามลำดับหมู่บ้าน  หลังจากนั้นเลขานุการสภาฯ ได้อ่านประกาศ อบต.ท่ายาง เรื่อง เรียกประชุมสภา อบต.ท่ายาง  สมัยสามัญ  สมัยที่ ๔  ประจำปี พ.ศ. ๒๕๕๗  ในวันที่ ๑ – ๑๕  พฤศจิกายน  พ.ศ. ๒๕๕๗  อาศัยอำนาจตามความมาตรา ๕๔  แห่งพระราชบัญญัติสภาตำบลและองค์การบริหารส่วนตำบล  พ.ศ. ๒๕๓๗  และแก้ไขเพิ่มเติมจนถึงปัจจุบัน  ประกอบข้อ ๒๒  ของระเบียบกระทรวงมหาดไทยว่าด้วยข้อบังคับการประชุมสภาท้องถิ่น  พ.ศ. ๒๕๔๗  จึงเรียกประชุมสภา อบต.ท่ายาง  สมัยสามัญ  สมัยที่ ๔  ประจำปี พ.ศ. ๒๕๕๗  ตั้งแต่วันที่ ๑  เดือน พฤศจิกายน  ๒๕๕๗  เป็นต้นไป  มีกำหนดไม่เกิน ๑๕ วัน  จึงประกาศให้ทราบโดยทั่วกัน  ประกาศ ณ วันที่ ๒๗  เดือนตุลาคม  พ.ศ. ๒๕๕๗       นายประเสริฐ  ศรีเทพ  ประธานสภา อบต.ท่ายาง  และหนังสือนัดประชุมสภา อบต.  ท่ายาง  ลงวันที่ ๔  พฤศจิกายน  ๒๕๕๗  ตามที่ประธานสภา อบต.ท่ายางได้เรียกประชุมสภา อบต.ท่ายาง  สมัยสามัญ  สมัยที่ ๔  ครั้งที่ ๑  ประจำปี  พ.ศ. ๒๕๕๗  ตั้งแต่วันที่ ๑ – ๑๕  พฤศจิกายน  ๒๕๕๗  ประธานสภา อบต.ท่ายางขอเรียนว่ามีเรื่องที่จะประชุมเพื่อทราบเรื่องการรายงานผลการปฏิบัติงานของผู้บริหารประจำปีงบประมาณ  พ.ศ. ๒๕๕๗  และเรื่องอื่นๆ ที่สภา อบต.ท่ายางจะต้องพิจารณา  ดังนั้นจึงขอนัดประชุมสภา อบต.ท่ายาง  สมัยสามัญ  สมัยที่ ๔  ครั้งที่ ๑  ประจำปี  พ.ศ. ๒๕๕๗  ในวันพฤหัสบดี  ที่ ๑๓  เดือนพฤศจิกายน  ๒๕๕๗  เวลา ๑๐.๓๐ น. ณ ห้องประชุมสภาองค์การบริหารส่วนตำบลท่ายาง  รายละเอียดตามสิ่งที่ส่ง
มาด้วย  ลงชื่อ  นายประเสริฐ  ศรีเทพ  ประธานสภาองค์การบริหารส่วนตำบลท่ายาง  หลังจากนั้นเลขานุการสภาฯ ได้เชิญประธานสภากล่าวเปิดการประชุมและประชุมตามระเบียบวาระ
นายประเสริฐ  ศรีเทพ
ท่านผู้บริหาร  ท่านสมาชิกสภา อบต.ท่ายางทุกท่าน  วันนี้เป็นการประชุมสภาสมัยสามัญ  สมัยที่ ๔  ครั้งที่ ๑  ประจำปี  พ.ศ. ๒๕๕๗  ซึ่งตรงกับวันพฤหัสบดี  ที่ ๑๓  เดือน พฤศจิกายน  พ.ศ. ๒๕๕๗  วันนี้มีการประชุมทั้งหมด ๕ ระเบียบวาระ  ต่อไปผมขอเปิดการประชุมครับ






ระเบียบวาระที่ ๑
เรื่องที่ประธานแจ้งให้ที่ประชุมทราบ
นายประเสริฐ  ศรีเทพ
- วันนี้มีสมาชิกสภา อบต.ขาด ๑ ท่าน คือ นายวีระ  ชิณวงศ์  ส.อบต.หมู่ที่ ๖

- กองทุนหลักประกันสุขภาพ อบต.ท่ายาง ร่วมกับโรงพยาบาลทุ่งใหญ่  จะดำเนินโครงการตรวจสุขภาพให้ผู้สูงอายุและทำฟันปลอม  จึงขอความร่วมมือให้สมาชิก อบต.ทุกท่านได้ประชาสัมพันธ์ให้ผู้สูงอายุที่มีอายุ ๖๐ ปีขึ้นไป  ทำฟันปลอมฟรี  หมู่บ้านไหนที่มีหอกระจายข่าวช่วยประชาสัมพันธ์ให้ผู้สูงอายุทราบด้วย
ระเบียบวาระที่ ๒
เรื่องรับรองรายงานการประชุมครั้งที่ผ่านมา
นายประเสริฐ  ศรีเทพ
- เป็นการรับรองการประชุมสภาสมัยวิสามัญ  สมัยที่ ๓  ครั้งที่ ๒  ประจำปี  พ.ศ. ๒๕๕๗  เมื่อวันพฤหัสบดี  ที่ ๒๕  เดือนกันยายน  พ.ศ. ๒๕๕๗  ซึ่งได้แจกจ่ายสำเนารายงานการประชุมให้ท่านสมาชิกทุกท่านแล้ว  ไม่ทราบมีสมาชิกท่านใดจะแก้ไขหรือเพิ่มเติมในสำเนารายงานการประชุมบ้างหรือไม่  ถ้าไม่มีถือว่าสมาชิก อบต.ทุกท่านรับรองถูกต้อง
มติที่ประชุม
รับรองถูกต้อง
ระเบียบวาระที่ ๓
เรื่องเพื่อทราบ
นายประเสริฐ  ศรีเทพ
- การรายงานแสดงผลการปฏิบัติงานตามนโยบายที่ได้แถลงไว้ต่อสภาของผู้บริหารประจำปี  พ.ศ. ๒๕๕๗  ขอเชิญท่านนายก อบต.ชี้แจง
นายสุเมธ  หลุ่ยจิ๋ว
ชี้แจง  การรายงานแสดงผลการปฏิบัติงานตามนโยบายที่ได้แถลงไว้ต่อสภา อบต.ท่ายาง

เรียนท่านประธานสภา  ท่านสมาชิกสภา อบต.ท่ายางและผู้เข้าร่วมประชุมทุกท่าน  ตามพระราชบัญญัติสภาตำบลและองค์การบริหารส่วนตำบล  พ.ศ. ๒๕๔๖  มาตรา ๕๘/๕  วรรค ๕  ให้นายก อบต.จัดทำรายงานแสดงผลการปฏิบัติงานตามนโยบายที่ได้แถลงไว้ต่อสภา อบต. เป็นประจำทุกปี  ผมจึงขอรายงานผลการปฏิบัติงานประจำปีงบประมาณ  พ.ศ. ๒๕๕๗  ตามนโยบายที่ได้แถลงไว้ต่อสภา อบต.ท่ายาง  เมื่อวันที่ ๗  ธันวาคม  ๒๕๕๕  ดังนี้






(๑) นโยบายด้านโครงสร้างพื้นฐาน







อบต.ท่ายางมุ่งมั่นที่จะพัฒนาโครงสร้างพื้นฐาน เช่น  ถนนไฟฟ้า  ประปา  ให้ได้มาตรฐาน  เพื่อตอบสนองต่อความต้องการของประชาชนและรองรับการขยายตัวทางเศรษฐกิจของตำบลได้อย่างมีประสิทธิภาพและสอดคล้องกับแผนพัฒนาองค์การบริหารส่วนตำบล  และในปีงบประมาณ พ.ศ. ๒๕๕๗  อบต.ท่ายางได้ดำเนินโครงการด้านโครงสร้างพื้นดังนี้









๑. โครงการก่อสร้างถนนลาดยางแอสฟัลท์ติกคอนกรีต สายบ้านยอมพอก – บ้านปลายคลอง  หมู่ที่ ๕  ตำบลท่ายาง  ขนาดผิวจราจรกว้าง ๕.๐๐  เมตร  หนาเฉลี่ย  ๐.๐๕  เมตร  ระยะยาว  ๒๐๐  เมตร  หรือพื้นที่ไม่น้อยกว่า  ๑,๐๐๐  ตารางเมตร  ตีเส้นแบ่งผิวจราจร  ติดตั้งเครื่องหมายจราจรตามแบบมาตรฐานกรมทางหลวงชนบท  ติดตั้งป้ายประชาสัมพันธ์โครงการตามแบบมาตรฐาน  จำนวน ๑ ป้าย  งบประมาณ  ๖๓๘,๐๐๐  บาท



๒. โครงการก่อสร้างถนนลาดยางแอสฟัลท์ติกคอนกรีต สายบ้านปลายคลอง - บ้านยอมพอก หมู่ที่ ๕,๑๒  ตำบลท่ายาง  ขนาดผิวจราจรกว้าง ๕.๐๐  เมตร  หนาเฉลี่ย  ๐.๐๕  เมตร  ระยะยาว  ๒๕๐  เมตร  หรือพื้นที่ไม่น้อยกว่า  ๑,๒๕๐  ตารางเมตร  ตีเส้นแบ่งผิวจราจร  ติดตั้งเครื่องหมายจราจรตามแบบมาตรฐานกรมทางหลวงชนบท  ติดตั้งป้ายประชาสัมพันธ์โครงการตามแบบมาตรฐาน  จำนวน ๑ ป้าย  งบประมาณ  ๗๗๗,๐๐๐  บาท



๓. โครงการก่อสร้างท่อลอดเหลี่ยมบ้านควนเนียง  หมู่ที่ ๑๑  ตำบลท่ายาง  ขนาด  ๑.๕ × ๑.๕  เมตร  ยาว  ๖.๐๐  เมตร  ขนาด  ๒  ช่องทาง  ตามแบบมาตรฐานเลขที่ ทลค.๐๒๐๓๐๔/๓  ก่อสร้างกำแพงปีกกว้างท่อเหลี่ยม  ขนาด  ๑.๕ × ๑.๕  เมตร  ตามแบบมาตรฐานเลขที่ ทลค.๐๒๐๓๐๔/๔  พร้อมติดตั้งป้ายประชาสัมพันธ์ตามแบบมาตรฐานจำนวน   ๑  ป้าย  งบประมาณ  ๒๔๙,๐๐๐  บาท  



๔. โครงการขุดเจาะบ่อบาดาล  บ้านควนหมอ  หมู่ที่ ๑  ตำบลท่ายาง  เพื่อเป็นค่าขุดเจาะบ่อบาดาล  ขนาดเส้นผ่าศูนย์กลาง  ๖  นิ้ว  โดยทำการขุดเจาะบ่อบาดาลขนาดความลึกไม่น้อยกว่า  ๖๐  เมตร  หรือปริมาณน้ำไม่น้อยกว่า ๕  ลบ.ม./ชม.  ตามแบบที่องค์การบริหารส่วนตำบลท่ายางกำหนด  พร้อมติดตั้งป้ายประชาสัมพันธ์โครงการตามแบบมาตรฐาน  จำนวน  ๑  ป้าย  งบประมาณ  ๒๑๒,๐๐๐  บาท



๕. โครงการขุดเจาะบ่อบาดาล  บ้านไทรงาม  หมู่ที่ ๑ ตำบลท่ายาง  เพื่อเป็นค่าขุดเจาะบ่อบาดาล  ขนาดเส้นผ่าศูนย์กลาง  ๖  นิ้ว  โดยทำการขุดเจาะบ่อบาดาลขนาดความลึกไม่น้อยกว่า  ๖๐  เมตร  หรือปริมาณน้ำไม่น้อยกว่า  ๕  ลบ.ม./ชม.  พร้อมย้ายหอถังเหล็กแบบแชมเปญ  ขนาด  ๒๐  ลบ.ม.  สูง  ๒๐  เมตร  จากประปาบ้านไทรงามมาติดตั้งเชื่อมต่อกับระบบจ่ายน้ำเดิม  ตามแบบที่องค์การบริหารส่วนตำบลท่ายางกำหนด  พร้อมติดตั้งป้ายประชาสัมพันธ์โครงการตามแบบมาตรฐาน  จำนวน  ๑  ป้าย  งบประมาณ  ๓๖๙,๐๐๐  บาท



๖. โครงการก่อสร้างถนนลาดยางแอสฟัลท์ติกคอนกรีต สายบ้านปลายคลอง – บ้านควนนกหิน  หมู่ที่ ๔  ตำบลท่ายาง  ขนาดผิวจราจรกว้าง ๕.๐๐  เมตร  หนาเฉลี่ย  ๐.๐๕  เมตร  ระยะยาว  ๒๐๐  เมตร  หรือพื้นที่ไม่น้อยกว่า  ๑,๐๐๐  ตารางเมตร  ตีเส้นแบ่งผิวจราจร  ติดตั้งเครื่องหมายจราจรตามแบบมาตรฐานกรมทางหลวงชนบท  ติดตั้งป้ายประชาสัมพันธ์โครงการตามแบบมาตรฐาน  จำนวน ๑ ป้าย  งบประมาณ  ๖๔๒,๐๐๐  บาท



๗. โครงการก่อสร้างถนนลาดยางแอสฟัลท์ติกคอนกรีต สายบ้านกรุงหยันใต้  หมู่ที่ ๘  ตำบลท่ายาง  ขนาดผิวจราจรกว้าง ๖.๐๐  เมตร  หนาเฉลี่ย  ๐.๐๕  เมตร  ระยะยาว  ๒๐๐  เมตร  หรือพื้นที่ไม่น้อยกว่า  ๑,๒๐๐  ตารางเมตร  ตีเส้นแบ่งผิวจราจร  ติดตั้งเครื่องหมายจราจรตามแบบมาตรฐานกรมทางหลวงชนบท  ติดตั้งป้ายประชาสัมพันธ์โครงการตามแบบมาตรฐาน  จำนวน ๑ ป้าย  งบประมาณ  ๗๖๙,๐๐๐  บาท



๘. โครงการก่อสร้างถนนลาดยางแอสฟัลท์ติกคอนกรีต สายบ้านจุฬาภรณ์พัฒนา หมู่ที่ ๙  ตำบลท่ายาง  ขนาดผิวจราจรกว้าง ๕.๐๐  เมตร  หนาเฉลี่ย  ๐.๐๕  เมตร  ระยะยาว  ๒๔๐  เมตร  หรือพื้นที่ไม่น้อยกว่า  ๑,๒๐๐  ตารางเมตร  ตีเส้นแบ่งผิวจราจร  ติดตั้งเครื่องหมายจราจรตามแบบมาตรฐานกรมทางหลวงชนบท  ติดตั้งป้ายประชาสัมพันธ์โครงการตามแบบมาตรฐาน  จำนวน ๑ ป้าย  งบประมาณ  ๗๕๒,๐๐๐  บาท



๙. โครงการก่อสร้างถนนลาดยางแอสฟัลท์ติกคอนกรีต สายบ้านควนเนียง – เขตเทศบาลตำบลท่ายาง  หมู่ที่ ๑๑  ตำบลท่ายาง  ขนาดผิวจราจรกว้าง ๕.๐๐  เมตร  หนาเฉลี่ย  ๐.๐๕  เมตร  ระยะยาว  ๑๖๕  เมตร  หรือพื้นที่ไม่น้อยกว่า  ๘๒๕  ตารางเมตร  ตีเส้นแบ่งผิวจราจร  ติดตั้งเครื่องหมายจราจรตามแบบมาตรฐานกรมทางหลวงชนบท  ติดตั้งป้ายประชาสัมพันธ์โครงการตามแบบมาตรฐาน  จำนวน ๑ ป้าย  งบประมาณ  ๕๓๐,๐๐๐  บาท



๑๐. โครงการก่อสร้างระบบประปาหมู่บ้าน  บ้านหน้าเขา  หมู่ที่ ๒  ตำบลท่ายาง  โดยทำการขุดเจาะบ่อบาดาลขนาดเส้นผ่าศูนย์กลาง  ๖  นิ้ว  ความลึกไม่น้อยกว่า  ๖๐  เมตร  ปริมาณน้ำไม่น้อยกว่า  ๕  ลบ.ม./ชม.  ติดตั้งเครื่องสูบน้ำแบบซับเมิสซิเบิ้ล  ไม่น้อยกว่า  ๒  แรงม้า  ก่อสร้างหอถังเหล็กแบบลูกบอล  ขนาดความจุ  ๑๒  ลบ.ม.  สูง  ๑๒  เมตร  ติดตั้งเครื่องกรองสนิมเหล็กขนาด  ๓๐  แกลลอน/นาที รายละเอียดตามแบบแปลนและรายการที่องค์การบริหารส่วนตำบลท่ายางกำหนด  พร้อมติดตั้งป้ายประชาสัมพันธ์โครงการตามแบบมาตรฐาน  จำนวน  ๑  ป้าย  งบประมาณ  ๖๔๔,๘๐๐  บาท  



๑๑. โครงการย้ายระบบประปาหมู่บ้าน (ถังแชมเปญ ถังเหล็กขนาด ๒๐ ลูกบาศก์เมตร   สูง ๒๐ เมตร)  หมู่ที่ ๑  โดยดำเนินการย้ายถังแชมเปญถังเหล็กขนาด  ๒๐  ลบ.ม.  สูง ๒๐  เมตร  ถังกรองสนิม  เดินระบบท่อประสานต่างๆ ของถังแชมเปญ  ระบบไฟฟ้า  มาติดตั้งเชื่อมต่อจุดก่อสร้างถังใหม่  ก่อสร้างฐานรากถัง     แชมเปญขนาด  ๒๐  ลบ.ม.  สูง ๒๐ เมตร  ทดสอบระบบต่างๆ  รายละเอียดตามแบบแปลนที่ อบต.   ท่ายางกำหนด  พร้อมป้ายประชาสัมพันธ์โครงการตามแบบมาตรฐานจำนวน ๑ ป้าย  งบประมาณ  ๒๑๑,๔๐๐  บาท



๑๒. โครงการก่อสร้างคูระบายน้ำ คสล. สายบ้านไร่เหนือ  หมู่ที่ ๘  ตำบล  ท่ายาง  ขนาดปากคูกว้าง  ๐.๘๐  เมตร  ท้องคูกว้าง  ๐.๕๐  เมตร ลึก ๐.๖๐ เมตร  ยาว ๔๐ เมตร  รายละเอียดตามแบบแปลนและรูปแบบรายการที่ อบต.ท่ายางกำหนด  งบประมาณ  ๗๐,๕๐๐  บาท



๑๓. โครงการขยายเขตประปาสายท่ายาง – นาท่อม(ชลประทาน) หมู่ที่ ๑๒  ตำบลท่ายาง  งบประมาณ  ๒๐,๙๐๐  บาท



๑๔. โครงการซ่อมแซมถนนสายบ้านนางจำปี  หมู่ที่ ๘  ตำบลท่ายาง  งบประมาณ  ๔๓,๖๐๐  บาท



๑๕. โครงการซ่อมแซมล๊อกระบายน้ำ  สายบ้านไร่เหนือ  หมู่ที่ ๘  ตำบล    ท่ายาง  งบประมาณ  ๗๖,๒๐๐  บาท



๑๖. อุดหนุนการประปาส่วนภูมิภาคสาขาจันดี  โครงการวางท่อขยายเขตจำหน่ายน้ำประปาซอยโกโหยน  หมู่ที่ ๖  ตำบลท่ายาง  งบประมาณ  ๖๙๔,๕๗๒  บาท



๑๗. โครงการบุกเบิกถนนสายควนปลิง – ควนธัมมัง  หมู่ที่ ๗  ตำบลท่ายาง  งบประมาณ  ๖๖๔,๓๐๐  บาท



๑๘. โครงการซ่อมแซมถนนในพื้นที่รับผิดชอบของ อบต.ท่ายาง  งบประมาณ  ๑,๕๙๐,๐๐๐  บาท  โดยมีรายละเอียดดังนี้



      ๑) โครงการซ่อมแซมถนนสายหลังวัดภูเขาดิน  หมู่ที่ ๑  งบประมาณ  ๗๘,๐๐๐ บาท



      ๒) โครงการซ่อมแซมถนนสาย  ๔๐๓๘ – น้ำผุด(ข้างบ้านนายสมนึก  ศรีเทพ)  หมู่ที่ ๒  งบประมาณ  ๕๑,๐๐๐ บาท



      ๓) โครงการซ่อมแซมถนนสายเขตเทศบาลตำบลท่ายาง – โรงงานลูกชิ้น  หมู่ที่ ๓  งบประมาณ  ๙๓,๐๐๐ บาท



      ๔) โครงการซ่อมแซมถนนสายปลายคลอง – บ้านควนไสรา  หมู่ที่ ๔,๑๒  งบประมาณ  ๑๐๙,๐๐๐ บาท



      ๕) โครงการซ่อมแซมถนนสายพอโกบ – ยอมพอก(กำนันสวัสดิ์) หมู่ที่ ๕  งบประมาณ   ๗๓,๕๐๐  บาท



      ๖) โครงการซ่อมแซมถนนสายพอโกบ – ควนตู – ผู้ใหญ่โพธิ์  หมู่ที่ ๕  งบประมาณ  ๖๘,๙๐๐ บาท



      ๗) โครงการซ่อมแซมถนนสายยางคมพัด – คลองสังข์(อบต.เชาวลิตร)  หมู่ที่ ๖  งบประมาณ  ๘๔,๐๐๐ บาท



      ๘) โครงการซ่อมแซมถนนสาย ๔๑๑๐ – ยางคมพัด (นางจงดี  สุมล)    หมู่ที่ ๖  งบประมาณ  ๓๕,๐๐๐ บาท



      ๙) โครงการซ่อมแซมถนนสายยางคมพัด - คลองสังข์(รองทูน)  หมู่ที่ ๖  งบประมาณ  ๒๖,๐๐๐ บาท



     ๑๐) โครงการซ่อมแซมถนนสาย ๔๑๑๐ – โกโหยน – หลัง FM ๙๖.๕  Mz  หมู่ที่ ๖  งบประมาณ  ๓๔,๐๐๐ บาท



     ๑๑) โครงการซ่อมแซมถนนสายยางคมพัด – สะพานขี้หนอน  หมู่ที่ ๖  งบประมาณ  ๖๐,๐๐๐ บาท



      ๑๒) โครงการซ่อมแซมถนนสายบ้านควนปริง – บ้านหน้าเกาะ  หมู่ที่ ๗  งบประมาณ  ๙๓,๐๐๐ บาท



      ๑๓) โครงการซ่อมแซมถนนสายควนธัมมัง – บางพอ – คลองสินปุน     หมู่ที่ ๗  งบประมาณ  ๕๙,๖๐๐ บาท



      ๑๔) โครงการซ่อมแซมถนนสายควนธัมมัง – บางพอ – คลองสินปุน –  (ลาดทก – วังประ)  จ.กระบี่  หมู่ที่ ๗  งบประมาณ  ๑๔๑,๐๐๐ บาท



      ๑๕)โครงการซ่อมแซมถนนสายยางสองขอน – คลองสินปุน – จ.กระบี่  หมู่ที่ ๗  งบประมาณ  ๘๑,๗๐๐  บาท


  
      ๑๖) โครงการซ่อมแซมถนนสายควนนกหิน – หอประชุมหมู่ที่ ๗        หมู่ที่ ๗  งบประมาณ  ๔๓,๖๐๐ บท



      ๑๗) โครงการซ่อมแซมถนนสายเขต ๑ บ้านจุฬาภรณ์พัฒนา ๑  หมู่ที่ ๙  งบประมาณ  ๑๓,๙๐๐ บาท



      ๑๘) โครงการซ่อมแซมถนนสายเลียบคลองชลประทาน – สีกัก  หมู่ที่ ๙  งบประมาณ  ๕๘,๐๐๐ บาท



      ๑๙) โครงการซ่อมแซมถนนสาย ๔๐๓๘ – สระเตยลอย  หมู่ที่ ๑๐  งบประมาณ  ๕๖,๐๐๐ บาท



      ๒๐) โครงการซ่อมแซมถนนสาย ๔๐๓๘ – นางผัน – เจียวก๊ก  หมู่ที่ ๑๐  งบประมาณ  ๗๓,๐๐๐ บาท


       
      ๒๑) โครงการซ่อมแซมถนนสายควนเนียง – โคกส้มเหม้า  หมู่ที่ ๑๑,๑๒  งบประมาณ  ๖๔,๐๐๐ บาท


 
      ๒๒) โครงการซ่อมแซมถนนสายบ้านนายขัน – ควนเนียง  หมู่ที่ ๑๑  งบประมาณ  ๖๓,๐๐๐ บาท



      ๒๓) โครงการซ่อมแซมถนนสายบ้านไร่เหนือ – เขตตำบลกุแหระ หมู่ที่ ๘  งบประมาณ  ๑๓๖,๐๐๐  บาท

(๒) นโยบายด้านเศรษฐกิจ 



องค์การบริหารส่วนตำบลท่ายาง  จะส่งเสริมสนับสนุนและผลักดันให้มีกระบวนการสร้างรายได้  ลดรายจ่าย  ให้กับประชาชนทุกระดับ  โดยจะส่งเสริมแนวทางเศรษฐกิจแบบพอเพียงตามศักยภาพของชุมชน  ในระดับรากของตำบล  ซึ่งในปีงบประมาณ พ.ศ. ๒๕๕๗  องค์การบริหารส่วนตำบลท่ายาง  ได้ดำเนินการดังนี้

๑) โครงการฝึกอบรมและส่งเสริมอาชีพในการเลี้ยงไก่ไข่  งบประมาณ  ๗๕,๐๐๐  บาท

๒) โครงการฝึกอบรมและส่งเสริมอาชีพเลี้ยงปลาดุกในครัวเรือน  งบประมาณ  ๓๐,๐๐๐  บาท

๓) โครงการส่งเสริมอาชีพการเกษตรแบบเศรษฐกิจพอเพียง โดยการอบรมให้ความรู้แก่เกษตรกรด้านการเพาะเห็ด  งบประมาณ ๑๕,๐๐๐  บาท
   


(๓) นโยบายด้านสังคม


    
องค์การบริหารส่วนตำบลท่ายาง  จะส่งเสริมและสนับสนุนให้ตำบลท่ายางเป็นชุมชนที่ปลอดภัย  น่าอยู่  และพัฒนาเกี่ยวกับคุณภาพชีวิตของประชาชนและเยาวชนในตำบลให้มีความเป็นอยู่ที่ดีขึ้น  และสร้างโอกาสให้ทุกคนได้รับการบริการอย่างเท่าเทียมกัน  ในปีงบประมาณ พ.ศ. ๒๕๕๗  องค์การบริหารส่วนตำบลท่ายาง  ได้ดำเนินการดังนี้



๑) โครงการเสริมสร้างครอบครัวอบอุ่น  ชุมชนเข้มแข็ง  งบประมาณ  ๓๐,๐๐๐  บาท



๒) โครงการป้องกันและลดอุบัติเหตุทางถนนในช่วงเทศกาลต่างๆ งบประมาณ ๗๕,๐๐๐  บาท



๓) โครงการติดตั้งกล้องวงจรปิด CCTV  พร้อมอุปกรณ์  บ้านนาท่อม        หมู่ที่ ๔  งบประมาณ  ๙๘๔,๐๐๐  บาท



๔) โครงการบำบัดฟื้นฟูผู้ติดยาเสพติด  งบประมาณ  ๙๑,๐๐๐  บาท



๕)  โครงการปรับปรุงอาคารเอนกประสงค์  หมู่ที่ ๓  งบประมาณ  ๔๙๙,๐๐๐  บาท



๖)  โครงการจัดซื้อป้ายสามเหลี่ยมชะลอความเร็วแบบโปร่ง  จำนวน  ๗  ป้าย  งบประมาณ  ๑๐๑,๕๐๐  บาท



๗)  อุดหนุนที่ทำการปกครองอำเภอทุ่งใหญ่  โครงการจัดงานเฉลิมพระชนมพรรษาสมเด็จพระนางเจ้าสิริกิติ์  พระบรมราชินีนาถ  งบประมาณ  ๕,๐๐๐  บาท



๘)  อุดหนุนที่ทำการปกครองอำเภอทุ่งใหญ่  โครงการจัดงานเฉลิมพระชนมพรรษาพระบาทสมเด็จพระเจ้าอยู่หัว  งบประมาณ  ๕,๐๐๐  บาท



๙)  โครงการแข่งขันกีฬาต้านยาเสพติดของ อบต.ท่ายาง  งบประมาณ  ๒๕๐,๐๐๐  บาท



๑๐) โครงการ อบต.พบประชาชน  งบประมาณ  ๓๐,๐๐๐ บาท



๑๑) โครงการเสริมสร้างความสามัคคีปรองดองสมานฉันท์ ระดับท้องถิ่น  เพื่อประสานงานหรือบูรณาการการทำงานร่วมกับศูนย์ฯ ระดับจังหวัด/อำเภอ  และหน่วยงานที่เกี่ยวข้อง  งบประมาณ  ๙๕,๐๐๐ บาท

(๔) นโยบายด้านสาธารณสุขและสิ่งแวดล้อม



องค์การบริหารส่วนตำบลท่ายาง  จะส่งเสริมสนับสนุนระบบสาธารณสุขให้มีประสิทธิภาพและมีความเข้มแข็ง  ตลอดจนสร้างระบบสุขภาพที่ดีให้เกิดขึ้นแก่ประชาชนในตำบลให้มีสุขภาพร่างกายแข็งแรง  ทั้งทางร่างกายและจิตใจ  โดยมีการดำเนินการในปีงบประมาณ พ.ศ. ๒๕๕๗  ดังนี้



๑) ค่าน้ำยาต่างๆ  ค่าสารเคมีกำจัดลูกน้ำยุงลาย  วัคซีน  งบประมาณ  ๒๐,๐๐๐ บาท



๒) โครงการรณรงค์และป้องกันโรคพิษสุนัขบ้า  งบประมาณ ๙๐,๐๐๐ บาท



๓) โครงการสนับสนุนการบริการสาธารณสุข ๑๒ หมู่บ้านๆ ละ ๑๕,๐๐๐ บาท  รวมทั้งสิ้น ๑๘๐,๐๐๐ บาท



๔) สมทบกองทุนหลักประกันสุขภาพ อบต.ท่ายาง  งบประมาณ ๑๑๒,๕๗๐ บาท



๕) ค่าจัดซื้อถังขยะพลาสติกทรงกระบอก ขนาดความจุไม่น้อยกว่า ๑๖๐ ลิตร  ความกว้างไม่น้อยกว่า ๕๒ เซนติเมตร  ความสูงไม่น้อยกว่า ๘๐ เซนติเมตร  พร้อมสกรีนข้อความและเครื่องหมายตามแบบ  งบประมาณ ๙๒,๐๐๐ บาท

(๕) นโยบายด้านการศึกษา ศาสนา วัฒนธรรมและกีฬา



องค์การบริหารส่วนตำบลท่ายางจะส่งเสริมและสนับสนุนระบบการศึกษา  ทั้งในและนอกระบบอย่างต่อเนื่อง   และส่งเสริมให้มีการเรียนรู้ของประชาชนในตำบล  การพัฒนาระบบเครือข่ายสารสนเทศเพื่อการเรียนรู้ชุมชน  ตลอดจนการส่งเสริมจริยธรรม  วัฒนธรรมท้องถิ่น  และรักษาประเพณีท้องถิ่นให้ยั่งยืน  ซึ่งในปีงบประมาณ พ.ศ. ๒๕๕๗  ได้ดำเนินการดังนี้



๑) โครงการต่อเติมศูนย์พัฒนาเด็กเล็กบ้านจุฬาภรณ์พัฒนา ๑  งบประมาณ  ๔๑๙,๐๐๐  บาท



๒) โครงการวันเด็กแห่งชาติ  งบประมาณ  ๓๕,๐๐๐  บาท



๓) ค่าอาหารกลางวันศูนย์พัฒนาเด็กเล็กบ้านจุฬาภรณ์พัฒนา ๑  งบประมาณ  ๑,๐๐๘,๐๐๐ บาท



๔) ค่าอาหารเสริม(นม) ศูนย์พัฒนาเด็กเล็กบ้านจุฬาภรณ์พัฒนา ๑  งบประมาณ  ๓๕๒,๐๐๐ บาท



๕) ค่าอาหารเสริม(นม) โรงเรียนสังกัด สพฐ. จำนวน ๔ โรง  งบประมาณ ๑,๔๙๒,๔๐๐ บาท



๖) โครงการแข่งขันกีฬาอำเภอทุ่งใหญ่  งบประมาณ  ๑๘๐,๐๐๐ บาท



๗) โครงการแข่งขันกีฬาหมู่บ้านจุฬาภรณ์พัฒนา ๑ งบประมาณ ๑๐,๐๐๐ บาท



๘) อุดหนุนที่ทำการอำเภอทุ่งใหญ่  เพื่อเป็นค่าใช้จ่ายในการแข่งขันกีฬาอำเภอทุ่งใหญ่  งบประมาณ  ๒๐,๐๐๐ บาท



๙) โครงการจัดงานประเพณีสงกรานต์และวันผู้สูงอายุ  งบประมาณ  ๑๓๐,๐๐๐ บาท



๑๐) โครงการจัดงานและกิจกรรมทางศาสนา(วันสารทเดือนสิบ)  งบประมาณ  ๔๘,๐๐๐ บาท



๑๑) โครงการอบรมจริยธรรมและเข้าค่ายวิปัสสนา  งบประมาณ  ๓๐,๐๐๐ บาท



๑๒) อุดหนุนที่ทำการปกครองอำเภอทุ่งใหญ่  โครงการส่งหมรับและรถ     หมรับเข้าร่วมประกวดงานประเพณีเดือนสิบ  งบประมาณ  ๑๐,๐๐๐ บาท



๑๓) อุดหนุนที่ทำการปกครองอำเภอทุ่งใหญ่  โครงการประเพณีมาฆบูชาแห่ผ้าขึ้นธาตุ  งบประมาณ  ๕,๐๐๐  บาท



๑๔) อุดหนุนที่ทำการปกครองอำเภอทุ่งใหญ่  โครงการประเพณีลากพระอำเภอทุ่งใหญ่  งบประมาณ  ๑๐,๐๐๐ บาท

(๖) นโยบายด้านการเมือง  การบริหาร



องค์การบริหารส่วนตำบลท่ายางจะบริหารงานโดยยึดหลักธรรมาภิบาล  มุ่งเน้นความโปร่งใสและการมีส่วนร่วม  สร้างแรงจูงใจและเพิ่มขวัญและกำลังใจให้พนักงานและผู้ปฏิบัติงานขององค์การบริหารส่วนตำบลท่ายางที่ปฏิบัติงานด้วยความทุ่มเท  เสียสละ  ผลการปฏิบัติงานเป็นที่ยอมรับ  พัฒนาฝึกอบรมให้แก่พนักงานได้เพิ่มพูนความรู้  ทักษะ  และมีประสิทธิภาพในการทำงานมากยิ่งขึ้น  ปรับปรุงภูมิทัศน์อาคารที่ทำการองค์การบริหารส่วนตำบลท่ายางให้มีความสะดวก  ปลอดภัย  และสวยงาม  จัดซื้อวัสดุอุปกรณ์  ครุภัณฑ์ที่จำเป็นต่อการปฏิบัติงานของพนักงานและเจ้าหน้าที่ให้พร้อมปฏิบัติหน้าที่บริการประชาชน  ซึ่งในปีงบประมาณ  พ.ศ. ๒๕๕๗  ได้ดำเนินการดังนี้



๑) จัดซื้อเครื่องคอมพิวเตอร์พร้อมอุปกรณ์ครบชุด(กองคลัง)  จำนวน ๓ ชุดๆ ละ ๓๐,๐๐๐  บาท  งบประมาณ  ๙๐,๐๐๐ บาท



๒) ค่าจัดซื้อกล้องถ่ายภาพนิ่งจำนวน ๑ ชุด  งบประมาณ ๑๑,๐๐๐ บาท



๓) ค่าจัดซื้อล้อวัดระยะชนิดเดินตามจำนวน ๑ ชุด งบประมาณ ๖,๕๐๐ บาท



๔) ค่าจัดซื้อตู้ต่างๆ โต๊ะต่างๆ งบประมาณ  ๒๐,๐๐๐ บาท



๕) ค่าจ้างเหมาบริการเอกชน นิติบุคคล บุคคลภายนอก  สำรวจ ออกแบบ เขียนแบบ  ประมาณราคา  เพื่อให้ได้มาซึ่งสิ่งก่อสร้าง  งบประมาณ ๑๐๐,๐๐๐ บาท



๖) ค่าจัดซื้อเครื่องสูบน้ำแบบซับเมิสซิเบิล(เครื่องสูบน้ำบาดาล) ขนาด ๒ แรงม้า  งบประมาณ ๒๖,๐๐๐ บาท



๗) ค่าจัดซื้อเครื่องพิมพ์แบบฉีดหมึก  จำนวน ๒ เครื่องๆ ละ ๓,๙๐๐ บาท  งบประมาณ ๗,๘๐๐ บาท



๘) โครงการทาสีสำนักงานองค์การบริหารส่วนตำบลท่ายาง  งบประมาณ  ๙๙,๔๐๐ บาท



๙) ค่าจัดซื้อเครื่องคอมพิวเตอร์พร้อมอุปกรณ์ครบชุด (สำนักงานปลัด)  จำนวน ๒ ชุดๆ ละ ๓๐,๐๐๐  บาท  งบประมาณ ๖๐,๐๐๐ บาท



๑๐) ค่าจัดซื้อเครื่องพิมพ์แบบฉีดหมึก (แผนงานการศึกษา สำนักงานปลัด)   งบประมาณ  ๔,๐๐๐ บาท



การทำงานที่ผ่านมาทั้งฝ่ายบริหารและสมาชิกสภา อบต. ไม่มีปัญหา  ผมได้ดูแลทุกหมู่บ้าน ทุกอย่าง ทุกโครงการต้องอยู่ในแผนพัฒนา  ผมอยากให้ทุกคนช่วยกันดูแล มีความเสียสละในการทำงานเพื่อพี่น้องประชาชนให้มากที่สุด  และหวังว่าทุกคนร่วมกันทำงานเพื่อให้บรรลุวัตถุเป้าหมายที่ได้วางเอาไว้  และขอขอบคุณท่านสมาชิกสภา อบต.ทุกท่านที่ช่วยเหลือในการบริหารงานของผม  ขอบคุณครับ
นายประเสริฐ  ศรีเทพ
ครับ  ท่านนายก อบต.ก็ได้รายงานผลการปฏิบัติงานตามนโยบายที่ได้แถลงไว้ต่อสภาในปีงบประมาณ พ.ศ. ๒๕๕๗  ไม่ทราบมีสมาชิกท่านใดจะอภิปราย  ขอเชิญครับ
นายบรรจง  สุวัฒโน
อภิปราย  จากการฟังแถลงผลการปฏิบัติงานในรอบปีงบประมาณที่ผ่านมาของท่านนายกฯ  วันนี้ผมขอขอบคุณท่านประธานสภาฯ ที่อนุญาตให้ผมอภิปรายสนับสนุนการทำงานของท่านนายก  จากใจจริงในนามสมาชิกสภา อบต.หมู่ที่ ๙  พื้นเพดั้งเดิมพลัดถิ่นมาอาศัยที่ตำบลท่ายาง  โดยฟ้าหญิงจุฬาภรณ์ได้ให้ที่อยู่อาศัย  ท่านนายก อบต.ได้ให้ความสำคัญกับพี่น้องประชาชนหมู่ที่ ๙  ตำบลท่ายาง  ผมขอขอบคุณผู้บริหาร  สมาชิกสภา อบต.ที่ได้พัฒนาหมู่ที่ ๙ ได้เทียบเท่าหมู่บ้านอื่น  ขอบคุณครับ
นายสุพจน์  ชูขันธ์
อภิปราย  จากการแถลงผลการปฏิบัติงานตามนโยบายที่ได้แถลงไว้ต่อสภา  โครงการแต่ละโครงการด้านโครงสร้างพื้นฐานและการดูแลเรื่องน้ำอุปโภคบริโภค  ฝ่ายบริหารได้ดูแลพี่น้องประชาชนตำบลท่ายางอย่างทั่วถึงทุกหมู่บ้าน  ด้วยงบประมาณที่มีอยู่อย่างจำกัด  การดูแล  การบริหารงบประมาณโครงการเป็นหน้าที่ของสภาที่จะดูแลเพื่อให้การใช้จ่ายงบประมาณเกิดประโยชน์สูงสุดกับประชาชน  โครงการติดตั้งกล้อง CCTV  หมู่ที่ ๔  ตำบลท่ายาง  โครงการนี้ อบต.ติดตามติดตามดูแลเพื่อว่าเมื่อเกิดเหตุขึ้นมา  หมู่ที่ ๔ ,หมู่ที่ ๑๒  พื้นที่อยู่ติดกัน  เราจะได้ใช้กล้อง CCTV ให้เป็นประโยชน์  เราควรดูแลและตรวจสอบเป็นประจำ  ตอนนี้กล้องบางตัวได้ชำรุดเสียหาย  อยากให้อยู่ในสภาพที่พร้อมใช้งาน  เพราะเราไม่รู้เหตุการณ์อาจจะเกิดขึ้น  ถ้าเรามีความพร้อมจะเป็นประโยชน์กับพี่น้องประชาชน
นายประเสริฐ  ศรีเทพ
มีสมาชิกสภา อบต.ท่านอื่นจะอภิปรายอีกหรือไม่ครับ





- ผลงานฝ่ายบริหารในปีงบประมาณ พ.ศ. ๒๕๕๗ ได้ชี้แจงให้สภาฯ แห่งนี้ได้รับทราบ  ซึ่งครอบคลุมทุกหมู่บ้าน  มีสมาชิกสภา อบต. ได้เสนอสนับสนุนในข้อดี  ข้อไม่ดี จำนวน ๒ ท่าน  คือสมาชิกสภา อบต.หมู่ที่ ๙  และหมู่ที่ ๑๒  ท่านอื่นมีหรือไม่ครับ  ถ้าไม่มีถือว่าทุกท่านรับทราบ
มติที่ประชุม
รับทราบ
ระเบียบวาระที่ ๔
เรื่องเพื่อพิจารณา
นายประเสริฐ  ศรีเทพ
๔.๑  การขออนุมัติโอนงบประมาณจากแผนงานงบกลางไปเป็นค่าจัดซื้อซับเมิสซิเบิ้ล  ขนาด ๑ แรงม้า  เพื่อใช้กับประปาบ้านควนธัมมัง  หมู่ที่ ๗  ตำบลท่ายาง  งบประมาณ ๑๘,๐๐๐ บาท  ขอเชิญท่านนายก อบต.ชี้แจง
นายสุเมธ  หลุ่ยจิ๋ว
ชี้แจง  การขออนุมัติโอนงบประมาณเพื่อจัดซื้อซับเมิสซิเบิ้ล  ขนาด ๑ แรงม้า  เพื่อใช้กับระบบประปาบ้านควนธัมมัง  หมู่ที่ ๗  ตำบลท่ายาง  ระบบประปาของ อบต.ท่ายาง  บางหมู่บ้านไม่ได้ดำเนินการให้ถูกต้องตามระเบียบ  แต่เมื่อชาวบ้านเดือดร้อนเราต้องแก้ปัญหา ระบบประปาบ้านควนธัมมังตอนนี้ระบบไฟเสียทั้งชุดและเครื่องสูบน้ำซับเมิสซิเบิลก็เสีย  สำหรับระบบไฟสมาชิก อบต.และชาวบ้านเป็นผู้รับผิดชอบค่าใช้จ่าย  ส่วนเครื่องสูบน้ำซับเมิสซิเบิล อบต.ท่ายางเป็นผู้รับผิดชอบ ขนาด ๑ แรงม้า โดยโอนงบประมาณมาจากงบกลางเป็นเงิน ๑๘,๐๐๐ บาท  เพื่อเป็นค่าจัดซื้อเครื่องสูบน้ำแบบซับเมิสซิเบิล ขนาด ๑ แรงม้า  ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น  พ.ศ. ๒๕๔๑ ข้อ ๒๗  การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง  ที่ทำให้ลักษณะ ปริมาณ คุณภาพ เปลี่ยน  หรือโอนไปตั้งจ่ายเป็นรายการใหม่  ให้เป็นอำนาจอนุมัติของสภาท้องถิ่น  ซึ่งเมื่อสภาอนุมัติให้โอนงบประมาณ  อบต.ท่ายางจะจัดซื้อจัดจ้างต่อไป  หวังว่าท่านสมาชิกสภา อบต.ทุกท่านคงพิจารณาอนุมัติ
นายประเสริฐ  ศรีเทพ
ท่านนายก อบต. ก็ได้ชี้แจงหลักการและเหตุผลในการขออนุมัติโอนงบประมาณเพื่อเป็นค่าจัดซื้อซับเมิสซิเบิลไปแล้ว  ขอเชิญท่านสมาชิก อบต. อภิปรายครับ
นายเฉลิมพร  พุดซ้อน
อภิปราย  ผมต้องขอขอบคุณท่านนายก อบต.  ความเดือดร้อนที่เกิดขึ้นโดยที่ไม่ทราบล่วงหน้า  เมื่อเกิดขึ้นแล้วก็ต้องรับรู้และช่วยกันแก้ปัญหา  ระบบประปาหมู่บ้านบ้านควนธัมมังชำรุดเสียหายครั้งนี้  เป็นการเสียหายที่ใหญ่มาก  เรื่องการบริหารระบบประปาหมู่บ้าน  ผมได้นำเรื่องเข้าที่ประชุมหมู่บ้านบ่อยๆ  และเมื่อวันที่ ๙ พฤศจิกายน  ผมได้แจ้งในที่ประชุมหมู่บ้าน  การบริหารงานระบบประปาหมู่บ้านต่อไปต้องชัดเจน  จะให้คณะกรรมการบริหารระบบประปาหมู่บ้านเข้าร่วมประชุมพร้อมชาวบ้าน  และก็จะเชิญท่านนายก อบต.เข้าร่วมประชุมด้วย  พี่น้องผู้ใช้น้ำประปาประมาณ ๕๐ ครัวเรือน  ผมประกาศให้รับทราบอย่างชัดเจนต้องทำตามระเบียบข้อบังคับ  การบริหารงานของระบบประปาหมู่บ้านควนธัมมัง  ผมพูดทุกครั้งเรื่องการรายงานรายรับ – รายจ่าย  แต่เขาไม่ดำเนินการ  ต่อไปผมไม่อนุโลม  ต้องทำให้ถูกต้อง  ถ้าเกิดปัญหาครั้งต่อไปผมจะไม่ช่วยเหลือ  และเดือนธันวาคม ปี ๒๕๕๗  คณะกรรมการระบบประปาต้องรายงานผลการดำเนินการให้ประชาชนทราบในที่ประชุมหมู่บ้าน  วันนี้ผมขอบคุณท่านนายก อบต.ที่ช่วยเหลือโดยโอนงบประมาณเพื่อจัดซื้อซับเมิสซิเบิลให้หมู่ที่ ๗  สำหรับผมและท่านวิสิทธิ์จะซ่อมแซมแผงไฟที่ชำรุดเสียหาย  สำหรับผมมีแค่นี้ครับ  ขอบคุณครับ
นายสากล  ชมบุตร
อภิปราย  เรื่องระบบประปาหมู่บ้านสำคัญมาก  เพราะมีความจำเป็นสำหรับพี่น้องประชาชนทุกคนและทุกหมู่บ้าน  ตามที่เพื่อนสมาชิกสภา อบต.หมู่ที่ ๗ อภิปราย  ผมอยากให้ท่านสมาชิก อบต. ช่วยสนับสนุนท่านเฉลิมด้วย
นายประเสริฐ  ศรีเทพ
มีท่านอื่นจะอภิปรายอีกหรือไม่  ถ้าไม่มีท่านใดอภิปรายผมจะขอมตินะครับ  สมาชิกท่านใดอนุมัติให้โอนงบประมาณจากแผนงานงบกลาง  ประเภทเงินสำรองจ่าย  เป็นเงิน ๑๘,๐๐๐ บาท  เพื่อมาจัดซื้อเครื่องสูบน้ำแบบซับเมิสซิเบิล  ขนาด ๑ แรงม้า  จำนวน ๑ ตัว  เพื่อใช้กับระบบประปาหมู่บ้านบ้านควนธัมมัง หมู่ที่ ๗  ตำบลท่ายาง  โปรดยกมือครับ
มติที่ประชุม
เห็นชอบอนุมัติ  ๒๑ เสียง 






งดออกเสียง ๑ เสียง(ประธาน) 





เห็นเป็นอย่างอื่น  ไม่มี
นายประเสริฐ  ศรีเทพ
๔.๒ การขออนุมัติโอนงบประมาณจากแผนงานงบกลาง  ไปเป็นค่าจัดซื้อซับเมิสซิเบิล ขนาด ๑.๕ แรงม้า เพื่อใช้กับระบบประปาบ้านควนนกหิน  หมู่ที่ ๔  ตำบลท่ายาง  ขอเชิญท่านนายก อบต. ชี้แจง
นายสุเมธ  หลุ่ยจิ๋ว
ชี้แจง  การขออนุมัติโอนงบประมาณจากแผนงานงบกลาง  ไปเป็นค่าจัดซื้อเครื่องสูบน้ำแบบซับเมิสซิเบิล ขนาด ๑.๕ แรงม้า  เพื่อใช้กับระบบประปาหมู่บ้านควนนกหิน  หมู่ที่ ๔  เนื่องจากเครื่องสูบน้ำซับเมิสซิเบิลของหมู่ที่ ๔  ได้ชำรุดเสียหาย  และคณะกรรมการบริหารชุดนี้ก็ได้รายงานรายรับ – รายจ่าย ให้ อบต.ทราบทุกเดือน  และตอนนี้จากรายงานให้ อบต.ท่ายางทราบมีเงินคงเหลือประมาณ ๙,๐๐๐ บาท  และเมื่อพี่น้องประชาชนได้รับความเดือดร้อน  อบต.ท่ายางก็ต้องแก้ปัญหา  ท่านสมาชิก อบต.ทุกท่านก็คงเห็นด้วย  ผมจึงขออนุมัติต่อสภา อบต.ท่ายางในการขออนุมัติโอนงบประมาณจากแผนงานงบกลาง  ประเภทเงินสำรองจ่าย  เป็นเงิน ๑๓,๐๐๐ บาท  เพื่อเป็นค่าจัดซื้อเครื่องสูบน้ำแบบซับเมิสซิเบิล  ขนาด ๑.๕ แรงม้า  เป็นเงิน ๒๒,๐๐๐ บาท  ให้กับพี่น้องประชาชนหมู่ที่ ๔  ตำบลท่ายาง  แต่เนื่องจากเงินคงเหลือของระบบประปาบ้านควนนกหินมีเงิน ๙,๐๐๐ บาท  อบต.ท่ายางจึงขออนุมัติโอนเพียง ๑๓,๐๐๐ บาท เท่านั้น  ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น  พ.ศ. ๒๕๔๑ ข้อ ๒๗  การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง  ที่ทำให้ลักษณะ ปริมาณ คุณภาพ เปลี่ยน  หรือโอนไปตั้งจ่ายเป็นรายการใหม่  ให้เป็นอำนาจอนุมัติของสภาท้องถิ่น  หวังว่าท่านสมาชิกสภา อบต.ท่ายางทุกท่านคงพิจารณาอนุมัติ  ขอบคุณครับ
นายประเสริฐ  ศรีเทพ
ครับ ท่านนายก อบต.ก็ได้ชี้แจงเหตุผลในการขออนุมัติโอนงบประมาณจากแผนงานงบกลางเพื่อมาจัดซื้อเครื่องสูบน้ำแบบซับเมิสซิเบิลให้กับระบบประปาบ้านควนนกหิน หมู่ที่ ๔ แล้วนะครับ  ต่อไปขอเชิญท่านสมาชิกสภา อบต.อภิปรายครับ
นายประดิษฐ์  ช่วยประคอง
อภิปราย การขออนุมัติโอนงบประมาณจากแผนงานงบกลางเพื่อมาซื้อซับเมิสซิเบิลของหมู่ที่ ๔ ขอให้เพื่อนสมาชิกสภา อบต.ช่วยพิจารณาให้ผมด้วยนะครับ  เพื่อให้เกิดประโยชน์กับพี่น้องประชาชนที่ได้รับความเดือดร้อน  เพราะจำเป็นจริงๆ ครับ  หวังว่าท่านสมาชิก อบต.ทุกท่านให้ความสำคัญและคงเห็นด้วย  ขอบคุณครับ
นายสุนทร  สุวรรณฤทธิ์
อภิปราย  ผมขอขอบคุณท่านผู้บริหารที่เล็งเห็นความสำคัญของหมู่บ้านของพี่น้องประชาชนของหมู่ที่ ๔  ตำบลท่ายาง  เดือนที่แล้วเกิดความเสียหายโดยไม่คาดคิด  ที่จริงแล้วระบบประปาบ้านควนนกหิน  หมู่ที่ ๔ อบต.ท่ายางได้โอนให้หมู่บ้านดูแล  แต่บังเอิญยอดเงินคงเหลือเมื่อเดือนที่ผ่านมามีเพียง ๙,๑๔๑ บาท  เมื่อซับเมิสซิเบิลเสียจะให้หมู่บ้านจัดซื้อเองงบประมาณก็ไม่เพียงพอ  กระผมก็จำเป็นต้องขอสนับสนุนงบประมาณจาก อบต.  ท่านนายก อบต.ก็ได้เล็งเห็นความสำคัญตรงนี้  จึงได้ขออนุมัติโอนงบประมาณงบประมาณเพื่อมาจัดซื้อเครื่องซับเมิสซิเบิล ขนาด ๑.๕ แรงม้า  ถ้าหมู่บ้านมีงบประมาณเพียงพอหมู่บ้านก็จะซ่อมแซมเอง หวังว่าท่านสมาชิกสภา อบต.คงพิจารณาอนุมัติ  ขอบคุณครับ
นายบรรจง  สุวัฒโน
อภิปราย  จากการฟังการอภิปรายการโอนงบประมาณของทั้ง ๒ หมู่บ้าน  ผมมีข้อเสนอแนะ  พี่น้องประชาชนตำบลท่ายางทั้ง ๑๒ หมู่บ้าน  ได้รับความเดือดร้อนเรื่องระบบประปาเป็นอันดับ ๑  เรื่องการจัดเก็บรายได้เป็นอีกเรื่องหนึ่ง  ผมขอเสนอคนที่ไปดูแล  ตั้งแต่ไฟระบบประปา  ต้องเป็นคนที่เข้าใจระบบไฟ เครื่องสูบน้ำซับเมิส  ทำอย่างไรเพื่อให้ชำรุดน้อยลง  ผมยกตัวอย่างหมู่ที่ ๙  ตำบลท่ายาง  หมู่บ้านได้ดูแลรักษากันเอง  ชำรุดน้อยมาก  การดูแลต้องเป็นคนๆ เดียว  สำหรับการขออนุมัติโอนงบประมาณครั้งนี้ผมเห็นด้วย เพราะตำบลท่ายางมีปัญหาเรื่องระบบประปาเป็นหลัก  ขอบคุณครับ
นายประเสริฐ  ศรีเทพ
ไม่ทราบมีสมาชิกสภา อบต.ท่านใดจะอภิปรายอีกหรือไม่ครับ  ถ้าไม่มีสมาชิกท่านใดอภิปราย  ต่อไปผมจะขอมตินะครับ  สมาชิกท่านใดเห็นชอบอนุมัติให้โอนงบประมาณจากแผนงานงบกลาง  ประเภทเงินสำรองจ่าย ไปจัดซื่อเครื่องสูบน้ำแบบซับเมิสซิเบิล ขนาด ๑.๕ แรงม้า  เพื่อใช้กับระบบประปาหมู่บ้านบ้านควนนกหิน  หมู่ที่ ๔  ตำบลท่ายาง  เป็นเงิน ๑๓,๐๐๐ บาท  โปรดยกมือครับ
มติที่ประชุม
เห็นชอบอนุมัติ  ๒๑ เสียง 






งดออกเสียง ๑ เสียง(ประธาน) 





เห็นเป็นอย่างอื่น  ไม่มี
ระเบียบวาระที่ ๕
เรื่องอื่นๆ (ถ้ามี)
นายประเสริฐ  ศรีเทพ
ไม่ทราบท่านสมาชิก อบต.มีเรื่องอื่นๆ ที่จะอภิปรายหรือไม่  ขอเชิญครับ
นายเฉลิมพร  พุดซ้อน
อภิปราย  สำหรับเรื่องอื่นๆ วันนี้มี ๕ เรื่องที่จะนำเสนอต่อสภาแห่งนี้ (๑) จากการประชุมหมู่บ้าน หมู่ที่ ๗  เมื่อวันที่ ๙ พฤศจิกายน ๒๕๕๗  พี่น้องประชาชนฝากให้อภิปรายถนนสายวังประเมื่อฝนตกหนัก น้ำจะท่วมและเมื่อฝนแล้งแล้วน้ำยังคงท่วมอยู่  ถ้าเป็นไปได้อยากให้ อบต.ยกระดับความยาว ๗๐ เมตร ในช่วงที่เป็นที่ต่ำน้ำท่วม  เพราะพี่น้องใช้สัญจรไม่ได้  ได้รับความเดือดร้อนจริงๆ  อยากให้ช่างไปถ่ายรูปเก็บไว้  เพราะชาวบ้านเดือดร้อน  (๒) เรื่องไม้ล้มทับหลังคาบ้าน  ผมอยากทำความเข้าใจ  ผมคิดว่า ถ้า อบต.ไม่ได้ให้ความช่วยเหลือ อยากให้มีหนังสือตอบให้ชัดเจนถึงผู้เสียหาย  ถ้า อบต.ช่วยเหลือไม่ได้  เพราะเหตุผลอะไร (๓) เรื่องระบบประปา ขอเรียนท่านประธานผ่านไปยังผู้บริหาร อบต. อย่างน้อย อบต.ควรเชิญประธานกลุ่มผู้ใช้น้ำมาประชุมในเดือนธันวาคม  ปีละ ๑ ครั้ง  และอยากให้เชิญกรรมการลูกละ ๒ คน มาประชุม อย่างน้อยปีละ ๑ ครั้ง  (๔) เรื่องการซ่อมแซมถนน  เวลาสำรวจโครงการอยากให้นายช่างไปสำรวจพร้อมสมาชิก อบต. เพื่อจะได้ทราบสภาพพื้นที่จริง  เพื่อจะได้ประมาณการถูกว่าช่วงไหนควรยกระดับ  (๕) การซ่อมไฟส่องทาง  ในพื้นที่หมู่ที่ ๗  เสียหายหลายจุด  เมื่อไหร่ อบต.จะซ่อมแซมไฟส่องทาง  เพราะตามสามแยก สี่แยก มืดมาก  เกรงจะเกิดอันตรายกับผู้ใช้รถใช้ถนน
นายธวัช  อินทกูล
อภิปราย  อยากปรึกษาหารือเรื่องการจ่ายเบี้ยผู้สูงอายุ  ไม่ทราบหมู่บ้านอื่นมีปัญหาเหมือนหมู่ที่ ๘ หรือไม่  อย่างหมู่ที่ ๘ จะจ่ายเบี้ยผู้สูงอายุทุกวันที่ ๖ ของเดือน  ซึ่งจะมีปัญหาเกือบทุกเดือน  ผมคิดว่าเราควรจะโอนเข้าบัญชีให้ผู้สูงอายุดีหรือไม่  อยากหารือเพื่อนสมาชิกครับ
นายบรรจง  สุวัฒโน
อภิปราย  ผมขออภิปรายต่อเนื่องจากสมาชิกสภา อบต.หมู่ที่ ๘  เรื่องการจ่ายเบี้ยยังชีพผู้สูงอายุมีปัญหาคล้ายๆ กัน  เมื่อก่อนผู้ใหญ่บ้านไม่ประชาสัมพันธ์ให้  เมื่อผมรับเงินจาก อบต. แล้ว ลงพื้นที่จ่ายเองตามบัญชีรายชื่อ  เราได้ความดีด้วย
นายสากล  ชมบุตร
อภิปราย  เรื่องการจ่ายเบี้ยยังชีพผู้สูงอายุ  ผมคิดว่าควรทำแบบเดิมคือเบิกเงินแล้วไปจ่ายให้ผู้สูงอายุตามหมู่บ้าน  เพราะถ้าโอนเงินเข้าบัญชีจะเป็นภาระให้กับธนาคาร ธกส. และอีกอย่าง ผู้สูงอายุการเดินทางมาเบิกถอนเงินก็ลำบาก  สายตาก็มองไม่ค่อยเห็น  ผู้สูงอายุบางท่านไม่มีลูกหลานคอยขับรถมาส่งที่ธนาคาร  ผมคิดว่าควรจ่ายแบบเดิมครับ
นายสุนทร  สุวรรณฤทธิ์
อภิปราย  ต่อเนื่องจากสมาชิกสภา อบต.หมู่ที่ ๗  เรื่องการซ่อมถนนที่เสนอ  เวลาสำรวจโครงการให้ช่างไปสำรวจสภาพพื้นที่โครงการด้วย  จะได้ทราบช่วงไหนเป็นที่ลุ่ม  ควรจะถมดินเพิ่มหรือจะวางท่อประปา  เพื่อจะได้แก้ปัญหาถูกจุด  ขอบคุณครับ
นายเจริญพร  จันสีนาค
อภิปราย  เรื่องการขุดลอกคลองชลประทาน  วันที่ ๑๘  พฤศจิกายน    หัวหน้าโครงการชลประทาน  จะมาประชุมเรื่องการแก้ปัญหาน้ำท่วมขังที่หมู่ที่ ๔  ตำบลท่ายาง  อยากให้ผู้บริหารเข้าร่วมประชุมด้วย  เพื่อจะได้พูดคุยกับหัวหน้าโครงการชลประทานโดยตรง
นายสุนทร  สุวรรณฤทธิ์
อภิปราย  วันที่ ๑๘  พฤศจิกายน  ๒๕๕๗  อยากประชาสัมพันธ์ให้พี่น้องประชาชนที่เดือดร้อนเรื่องน้ำท่วมขังคลองชลประทาน  เชิญเข้าร่วมประชุมที่หมู่ที่ ๔  ตำบลท่ายาง  อยากให้ผู้ที่เดือดร้อนไปชี้แจงด้วย  ไม่ใช่ให้นายก อบต.ไปคนเดียว  เพื่อจะได้แก้ปัญหาได้ตรงจุด  และอยากให้สมาชิกสภา อบต.ไปด้วยตนเอง
นายประดิษฐ์  ช่วยประคอง
อภิปราย  เรื่องป้ายโครงการภายในหมู่บ้าน หมู่ที่ ๔  มีคนไปเก็บป้ายโครงการ  ไม่ทราบทาง อบต.มีคำสั่งให้คนไปเก็บป้ายหรือไม่  เพราะมีคนไปเก็บประมาณ  ๕ – ๖ ป้าย  และหมู่บ้านอื่นไม่ทราบมีคนไปเก็บเหมือนหมู่ที่ ๔ หรือไม่  อยากให้ทาง อบต.ตรวจสอบด้วย  ขอบคุณครับ
นายประเสริฐ  ศรีเทพ
ไม่ทราบท่านสมาชิกสภา อบต.ท่านใดจะอภิปรายเพิ่มเติมอีกหรือไม่  ถ้าไม่มีสมาชิกอภิปราย  ผมขอเชิญท่านนายก อบต.ชี้แจง
นายสุเมธ  หลุ่ยจิ๋ว
ชี้แจง  ตามที่ท่านสมาชิก อบต.ได้อภิปรายเรื่องอื่นๆ ในหลายๆ ประเด็น  ผมขอชี้แจงเป็นข้อๆ ดังนี้







(๑) การยกระดับถนนสายวังประ  ต้องดูว่าอยู่ในแผนพัฒนาหรือไม่  ถนนสายนี้ต้องปรับปรุง  ถ้าไม่อยู่ในแผนพัฒนาไม่สามารถดำเนินการได้



(๒) เรื่องไม้ล้มทับหลังคาบ้าน  นี้ก็ปีงบประมาณใหม่แล้ว  ท่านสมาชิกสภา อบต. เรามาตั้งกฎ กติกาใหม่กันดีกว่า  ทุกปีมีค่าใช้จ่ายสำหรับเรื่องไม้ล้มทับบ้านสูง  เราควรกำหนดว่าไม้ที่ล้มทับบ้านต้องมีระยะห่างจากบ้านกี่เมตรถึงจะช่วยเหลือ  หรือจะเอาแบบเดิมก็ได้ผมไม่ว่าอะไร  แต่สำหรับรายที่ไม่ช่วยเหลือจากหมู่ที่ ๗  สภาพที่เห็นหลังคาสังกะสีมีสนิมเก่ามากแล้ว  เมื่อผมประชุมคณะผู้บริหาร  มติที่ประชุมไม่สามารถช่วยเหลือได้  และทางเจ้าหน้าที่ก็ได้ทำหนังสือแจ้งให้ผู้ได้รับความเดือดร้อนทราบแล้ว







(๓) เรื่องการประชุมของคณะกรรมการกลุ่มผู้ใช้น้ำปีละ ๑ ครั้ง  เดี๋ยวผมจะให้เจ้าหน้าที่จัดทำโครงการอบรมให้ความรู้คณะกรรมการกลุ่มผู้ใช้น้ำ  โดยเชิญวิทยากรจากผู้ที่มีความรู้ด้านการประปามาให้ความรู้สำหรับผู้ที่เข้ารับการฝึกอบรม









(๔) เรื่องการซ่อมแซมถนน  เวลาออกไปสำรวจถนน  ผู้อำนวยการกองช่างออกไปสำรวจแน่นอน







(๕) เรื่องการซ่อมไฟส่องทาง  ตอนนี้ อบต.ท่ายางยังไม่มีช่างไฟฟ้า  ต้องจ้างช่างไฟฟ้าจากข้างนอกมาซ่อมให้  ต้องรอให้มีผู้แจ้งประมาณ ๑๐ คนขึ้นไป  ถึงจะซ่อมให้  ตอนนี้กำลังหาช่างอยู่






(๖) เรื่องการจ่ายเบี้ยยังชีพผู้สูงอายุ  บางหมู่บ้านสมาชิก อบต. รับเงินผู้สูงอายุไปแล้วยังไม่ไปจ่าย  ผู้สูงอายุบางรายก็จะมารับเงินที่ อบต. อีก  ผมขอให้เป็นมติของสภาแห่งนี้ก็แล้วกันว่าจะให้ อบต.โอนเงินเข้าบัญชีผู้สูงอายุหรือไปจ่ายที่หมู่บ้าน  สำหรับผมและเจ้าหน้าที่ไม่มีปัญหา  ขอให้ประธานสภาขอมติที่ประชุมว่าจะให้โอนเข้าบัญชีหรือจ่ายแบบเดิม






(๗) เรื่องที่หัวหน้าโครงการชลประทานจะมาประชุมในวันที่ ๑๘ พฤศจิกายน ๒๕๕๗  ที่หอประชุมหมู่บ้านหมู่ที่ ๔  ผมฝากช่วยโทรแจ้งผมอีกครั้ง


(๘) เรื่องมีคนมาเก็บป้ายโครงการ  ถ้าพบเห็นให้แจ้งความได้เลยและจดทะเบียนรถไว้ด้วย  เพราะทาง อบต.ท่ายางไม่ได้มีคำสั่งให้ผู้ใดไปเก็บหรือรื้อถอนป้าย


สำหรับเรื่องอื่นๆ ที่ท่านสมาชิกได้อภิปรายมาผมก็ได้ชี้แจงข้อสงสัยทุกประเด็นแล้ว  และผมมีเรื่องขอความร่วมมือจากท่านสมาชิก อบต.ทุกท่าน  ถ้ามีหนังสือแจ้งเข้าร่วมกิจกรรมต่างๆ ขอให้สมาชิกทุกท่านเข้าร่วมกิจกรรมด้วย  ขอบคุณมาก  สำหรับผมมีแค่นี้  ขอบคุณครับ
นายประเสริฐ  ศรีเทพ
ครับ  ตามที่ท่านสมาชิกสภา อบต.อภิปรายเรื่องการจ่ายเบี้ยผู้สูงอายุ  บางท่านเสนออยากให้โอนเงินเข้าบัญชี  และบางท่านเสนออยากให้เจ้าหน้าที่จ่ายแบบเดิม  และท่านนายกก็ได้เสนอให้สภาแห่งนี้ลงมติว่าจะเอาแบบไหน  เพื่อความยุติธรรมผมจะขอมติที่ประชุม  สมาชิกท่านใดเห็นว่า อบต.ท่ายางควรจ่ายเบี้ยยังชีพผู้สูงอายุแบบเดิม  คือให้เจ้าหน้าที่ไปจ่ายตามหมู่บ้านหรือจะโอนเงินเข้าบัญชีผู้สูงอายุ  โดยผมจะถามแต่ละหมู่บ้าน  เริ่มจากหมู่ที่ ๑ – แบบเดิม   หมู่ที่ ๒ – แบบเดิม  หมู่ที่ ๓  แบบเดิม  หมู่ที่ ๔ – แบบเดิม   หมู่ที่ ๕ – แบบเดิม  หมู่ที่ ๖  แบบเดิม หมู่ที่ ๗ – แบบเดิม   หมู่ที่ ๘ – แบบเดิมด้วย  หมู่ที่ ๙  - แบบเดิม    หมู่ที่ ๑๐ – แบบเดิม หมู่ที่ ๑๑   – แบบเดิม  หมู่ที่ ๑๒  แบบเดิม


สรุปทุกหมู่บ้านมีมติให้ อบต.ท่ายางจ่ายเบี้ยยังชีพผู้สูงอายุแบบเดิม


ครับ สำหรับการประชุมสภาวันนี้ก็ได้ประชุมครบทุกระเบียบวาระแล้ว  ผมขอขอบคุณท่านสมาชิกสภา อบต.ทุกท่านที่ให้ความร่วมมือเข้าร่วมประชุมโดยพร้อมเพรียงกัน  ผมขอปิดประชุมครับ

ปิดประชุมเวลา  ๑๓.๐๐  น.





                                     (นางสุขิตา   ศรีสุวรรณ)






          เลขานุการสภาองค์การบริหารส่วนตำบลท่ายาง






                    ผู้บันทึกรายงานการประชุม





                                     (นายประเสริฐ   ศรีเทพ)






          ประธานสภาองค์การบริหารส่วนตำบลท่ายาง






                    ผู้ตรวจรายงานการประชุม

ลงชื่อ

   

ลงชื่อ
         


      ลงชื่อ                   
    
           (นายสุพจน์   ชูขันธ์)
         (นายเฉลิมพร  พุดซ้อน)                         (นายเกรียงไกร   เสือคำ)

      ผู้ตรวจรายงานการประชุม                  ผู้ตรวจรายงานการประชุม                      ผู้ตรวจรายงานการประชุม  



      แ ป  
เลขานุการสภาฯ 




















  ประธานสภาฯ





  ประธานสภาฯ





ส.อบต.หมู่ที่ ๔





นายก อบต.ท่ายาง





ส.อบต.หมู่ที่ ๗





  ประธานสภาฯ





ส.อบต.หมู่ที่ ๔





ส.อบต.หมู่ที่ ๘





นายก อบต.ท่ายาง





ส.อบต.หมู่ที่ ๑๒





ส.อบต.หมู่ที่ ๔





ส.อบต.หมู่ที่ ๕





  ประธานสภาฯ









































  ประธานสภาฯ








  ประธานสภาฯ
































  ประธานสภาฯ



























































  ประธานสภาฯ





ส.อบต.หมู่ที่ ๙





  ประธานสภาฯ





ส.อบต.หมู่ที่ ๗





  ประธานสภาฯ





ส.อบต.หมู่ที่ ๕





นายก อบต.ท่ายาง





 ประธานสภาฯ





 ประธานสภาฯ























  ประธานสภาฯ





  ประธานสภาฯ





ส.อบต.หมู่ที่ ๙





ส.อบต.หมู่ที่ ๑๒





นายก อบต.ท่ายาง





  ประธานสภาฯ





ส.อบต.หมู่ที่ ๙








ส.อบต.หมู่ที่ ๔





ส.อบต.หมู่ที่ ๔








